সৈয়দ আব্দুল্লাহ মোহাম্মদ তাহের (জন্ম: ১৯৫৮) বাংলাদেশের একজন চিকিৎসক, ব্যবসায়ী এবং রাজনীতিবিদ। তিনি কুমিল্লা-১১ (পূর্ববর্তী কুমিল্লা-১২) আসনে অষ্টম সংসদ নির্বাচনে অংশ নিয়ে প্রথম বারের মত সংসদ সদস্য নির্বাচিত হন। বর্তমানে বাংলাদেশ জামায়াতে ইসলামীর  আন্তর্জাতিক বিষয়ক সম্পাদক কেন্দ্রীয় নির্বাহী পরিষদের সদস্য হিসেবে দায়িত্ব পালন করছেন ও নায়েবে আমীর। এছাড়াও তিনি বাংলাদেশে সর্বাধিক প্রচারিত শিশু-কিশোর মাসিক  নতুন কিশোরকণ্ঠ পত্রিকার প্রতিষ্ঠাতা।   জন্ম ও শিক্ষা  ডাঃ সৈয়দ আবদুল্লাহ মোহাম্মদ তাহের কুমিল্লার চৌদ্দগ্রাম উপজেলার সৈয়দ পরিবারে জন্মগ্রহণ করেন। তার পিতা মাওলানা সৈয়দ মাজহারুল হক হায়দারি ছিলেন একজন ইসলামী ধর্মীয় প্রচারক, বক্তা ও পণ্ডিত। তার মা, আকসির-ই-জাহান চৌধুরানী, চট্টগ্রামের 'কাশগর' মুসলিম জমিদার পরিবারের সদস্য। ডাঃ তাহেরের পাঁচ ভাই ও তিন বোন। তিনি পঞ্চম শ্রেণী ও অষ্টম শ্রেণীতে ট্যালেন্টপুলে সরকারী বৃত্তি লাভ করেন।  বৃহত্তর কুমিল্লা বোর্ডের এসএসসি পরীক্ষায় তৃতীয় স্থান অর্জন করেন এবং চট্টগ্রাম কলেজ থেকে ১৯৭৫ সালে এইচএসসি পরীক্ষায় উত্তীর্ণ হন। এরপর তিনি ঢাকা মেডিকেল কলেজ থেকে এমবিবিএস ডিগ্রি লাভ করেন।   পারিবারিক জীবন  তিনি ঢাকা মেডিকেল কলেজ ও হাসপাতালের অধ্যাপক ডাঃ হাবিবা আক্তার চৌধুরী (এমবিবিএস,এম-ফিল) -এর সাথে বিবাহ বন্ধনে আবদ্ধ হন। যিনি ঢাকার ন্যাশনাল মেডিক্যাল কলেজ ও হাসপাতালের রেডিওলজি ও ইমাজিং বিভাগের প্রধান হিসেবে দায়িত্ব পালন করছেন। তিনি ফুলসুতি, ফরিদপুর থেকে একজন প্রভাবশালী পরিবার থেকে এসেছেন। দম্পতির তিন মেয়ে এবং একটি ছেলে আছে।   রাজনৈতিক জীবন    ছাত্র রাজনীতিতে সম্পৃক্ততা  তিনি কলেজ জীবন থেকে ছাত্র রাজনীতিতে জড়িত ছিলেন। তিনি সংগঠনে যোগদানের দুই বছরের মধ্যে বাংলাদেশ ইসলামী ছাত্র শিবিরের 'সদস্য' হন। তিনি ঢাকা মেডিকেল কলেজ শাখা সভাপতি ও ঢাকা শহর শাখার সভাপতি হিসেবে দায়িত্ব পালন করেন। ঢাকা মেডিক্যাল কলেজ ও হাসপাতালে অধ্যয়নের সময় তাহের ঢাকা মেডিকেল কলেজ ছাত্র ইউনিয়নের (ঢামেকসু) সাধারণ সম্পাদক নির্বাচিত হন। তিনি কুমিল্লা এসোসিয়েশন ফর মেডিকেল স্টুডেন্টস এর সভাপতি ছিলেন। পরবর্তীতে, ছাত্রশিবিরের কেন্দ্রীয় কমিটির সাধারণ সম্পাদক হিসেবে মনোনীত হন এবং অবশেষে ১৯৮৫-৮৬ এবং ১৯৮৬-৮৭ সেশনে কেন্দ্রীয় সভাপতি হিসাবে দুই মেয়াদে দায়িত্ব পালন করেন।   আন্তর্জাতিক সংগঠনে সম্পৃক্ততা  ডাঃ তাহের ১৯৮৮-৯২ সাল পর্যন্ত ছাত্র সংগঠনের আন্তর্জাতিক ইসলামিক ফেডারেশন (আইআইএফএসও)-এর এশিয়ার ডিরেক্টর নির্বাচিত হন। পরে তিনি ১৯৯২-১৯৯৮ পর্যন্ত আইআইএফএসও এর নির্বাচিত মহাসচিব হিসেবে দায়িত্ব পালন করেন। আইআইএফএসও'র মহাসচিবের পাশাপাশি তিনি একই সময়ে দক্ষিণ এশিয়ার ওয়ামী (বিশ্বব্যাপী মুসলমান যুব পরিষদ) -এর পরিচালক ছিলেন।   উল্লেখযোগ্য কর্ম  থাম্ব|মুহাম্মদ ইউনূসের সঙ্গে শুভেচ্ছা বিনিময় করছেন সৈয়দ আব্দুল্লাহ মোহাম্মদ তাহের তাহের বিভিন্ন সেবামূলক প্রতিষ্ঠানের সাথে সম্পৃক্ত রয়েছেন। এর মধ্যে তার নিজ জেলা কুমিল্লায় সেন্ট্রাল মেডিকেল কলেজের প্রতিষ্ঠাতা চেয়ারম্যান হিসেবে দায়িত্ব পালন করে আসছেন। এছাড়া কুমিল্লা টাওয়ার হসপিটাল এবং রাজধানী ঢাকার আল মানার হসপিটালের চেয়ারম্যানের দায়িত্বও পালন করছেন ড. সৈয়দ আব্দুল্লাহ মোহাম্মদ তাহের।   নির্বাচনী ইতিহাস   বছর নির্বাচনী এলাকাদল ভোট % ফলাফল২০০১কুমিল্লা-১১(পূর্বে: কুমিল্লা:১২)বাংলাদেশ জামায়াতে ইসলামী১,০৬,৪০৭৬৬.০২২০০৮কুমিল্লা-১১ (পূর্বে:কুমিল্লা-১২)বাংলাদেশ জামায়াতে ইসলামী ৭৭,৯২৪ ৪০.০৩%   আরও দেখুন   বাংলাদেশ জামায়াতে ইসলামী  বাংলাদেশ ইসলামী ছাত্রশিবির  সেন্ট্রাল মেডিকেল কলেজ   তথ্যসূত্র   বিষয়শ্রেণী:অষ্টম জাতীয় সংসদ সদস্য বিষয়শ্রেণী:১৯৫৮-এ জন্ম বিষয়শ্রেণী:জীবিত ব্যক্তি বিষয়শ্রেণী:কুমিল্লা জেলার রাজনীতিবিদ বিষয়শ্রেণী:ঢাকা মেডিকেল কলেজের প্রাক্তন শিক্ষার্থী বিষয়শ্রেণী:বাংলাদেশ জামায়াতে ইসলামীর রাজনীতিবিদ বিষয়শ্রেণী:চট্টগ্রাম কলেজের প্রাক্তন শিক্ষার্থী বিষয়শ্রেণী:আরব বংশোদ্ভূত বাংলাদেশী ব্যক্তি বিষয়শ্রেণী:২০শ শতাব্দীর বাঙালি বিষয়শ্রেণী:২১শ শতাব্দীর বাঙালি